Упутство команданта невесињског корпуса од 30. децембра 1943. команданту коњичке бригаде
Оригинал (писан на машини, ћирилицом) у Архиву Војноисторијског института, Ча, к. 232, рег. бр. 30/15 (БХ-X-412).

КОМАНДА 210. Пов. бр. 266. 30 децембра 1943. год.

ПОЛОЖАЈ

КОМАНДАНТУ 213. —

У вези акта Стр. Пов. службено од 25 децембра о.г. дајем Вам следећа упутства: Са Њемцима можете ступити у везу. Реците да сте под мојом командом и да припадате групи четничких одреда Невесиње — Гацко. Говорите у духу наших усмених разговора т.ј. одобравам Вам да све учините што ће бити на корист Српског народа. Ја сам пре пар дана био у немачкој Армији у Сарајеву и поред осталог сам молио да легализујем и ту бригаду т.ј. одред, шта ми је и обећано. Морамо све учинити да спасемо оно што се спасити може па и једног непријатеља користити да би помоћу њега уништили другог који нам је опаснији. Не треба да се плашите њемачких официра јер су они добили директиве и обавештења у погледу мога споразума са њиховом Армијом. У свим оствртима се позовите на мене а ја ћу Вас обавештавати о ономе што будем учинио а што је у вези са том командом. Такођер и ви ме детаљно обавестите о ономе што сте учинили. Када се споразумете са тамошњом немачком командом, обавестите их о кретању комуниста и њиховом раду те их користите до максимума како би што пре очистили комунисте.

С ВЕРОМ У БОГА ЗА КРАЉА И ОТАЏБИНУ.

КОМАНДАНТ 210 Т. Г. (Томо Гузина, начелник Штаба Невесињског корпуса -прим прир.)

Четнички документи из Другог светског рата